Document ID: 32014R0415

REGULAMENTUL DE PUNERE ÎN APLICARE (UE) NR. 415/2014 AL COMISIEI
din 23 aprilie 2014
de modificare și de derogare de la Regulamentul (CE) nr. 2535/2001 în ceea ce privește gestionarea contingentelor tarifare pentru produsele lactate originare din Ucraina
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 (1) ale Consiliului, în special articolul 187 literele (a) și (c),
întrucât:
(1)
Regulamentul (UE) nr. 374/2014 al Parlamentului European și al Consiliului (2) prevede regimuri preferențiale pentru 2014 în ceea ce privește taxele vamale pentru importurile de anumite produse originare din Ucraina. În conformitate cu articolul 3 din regulamentul menționat, produsele agricole enumerate în anexa III la regulament sunt admise la import în Uniune, în limitele contingentelor tarifare, în conformitate cu anexa respectivă. Contingentele tarifare prevăzute în anexa III la Regulamentul (UE) nr. 374/2014 sunt gestionate de Comisie conform articolului 184 alineatul (2) litera (b) din Regulamentul (UE) nr. 1308/2013.
(2)
Anexa III la Regulamentul (UE) nr. 374/2014 include contingente tarifare pentru lapte și produse lactate. Este necesar să se includă aceste contingente în anexa I la Regulamentul (CE) nr. 2535/2001 (3) al Comisiei și să se introducă la articolul 19 din acest regulament o trimitere la norma relevantă privind dovada de origine necesară pentru importul în cadrul acestor contingente.
(3)
Întrucât contingentele tarifare menționate în anexa III la Regulamentul (UE) nr. 374/2014 sunt deschise numai până la 31 octombrie 2014, perioada de depunere a cererilor de licențe de import și perioada de valabilitate a licențelor de import ar trebui să fie specificate.
(4)
În conformitate cu articolul 10 alineatul (1) din Regulamentul (CE) nr. 2535/2001 al Comisiei, importatorii autorizați în mai 2013 pot importa în cadrul contingentelor numai în perioada cuprinsă între 1 iulie 2013 și 30 iunie 2014. Întrucât contingentele tarifare deschise pentru Ucraina se extind în mod excepțional pe două perioade de câte șase luni consecutive, importatorii autorizați pot importa doar până la 30 iunie 2014, deși contingentele în cauză sunt deschise până la 31 octombrie 2014. Prin urmare, este oportun să se permită acestor importatori să importe în cadrul contingentelor menționate în anexa III la Regulamentul de punere în aplicare (UE) nr. 374/2014 până la 31 octombrie 2014.
(5)
Regulamentul de punere în aplicare (UE) nr. 1001/2013 al Comisiei (4) a înlocuit unele coduri NC din anexa I la Regulamentul (CEE) nr. 2658/87 al Consiliului (5) prin noi coduri NC care sunt diferite de cele la care se face trimitere în Regulamentul (UE) nr. 374/2014. Drept consecință, aceste noi coduri NC ar trebui să se reflecte în anexa I la Regulamentul (CE) nr. 2535/2001.
(6)
Prin urmare, Regulamentul (CE) nr. 2535/2001 ar trebui modificat în consecință.
(7)
Întrucât contingentele tarifare menționate în anexa III la Regulamentul (UE) nr. 374/2014 sunt deschise numai până la 31 octombrie 2014, prezentul regulament ar trebui să intre în vigoare cât mai curând posibil.
(8)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 2535/2001 se modifică după cum urmează:
(a)
la articolul 5, se adaugă următoarea literă (l):
„(l)
contingentele menționate în partea L a anexei I”;
(b)
la articolul 19 alineatul (1) se adaugă litera (j):
„(j)
Articolul 2 litera (a) din Regulamentul (UE) nr. 374/2014 al Parlamentului European și al Consiliului (6).
(6) Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).”;" 						
(c)
în anexa I, se adaugă o nouă parte L, al cărei text este prevăzut în anexa la prezentul regulament.
Articolul 2
Cererile de licențe pentru contingentele menționate în partea L din anexa I la Regulamentul (CE) nr. 2535/2001, astfel cum a fost completată de articolul 1 litera (c) din prezentul regulament, se depun până cel târziu la ora 13.00, ora Bruxelles-ului, în a zecea zi calendaristică de la data intrării în vigoare a prezentului regulament.
Licențele de import sunt valabile de la data eliberării până la 31 octombrie 2014.
Articolul 3
Prin derogare de la articolul 10 alineatul (1) al doilea paragraf din Regulamentul (CE) nr. 2535/2001, importatorii autorizați în 2013 și în 2014 sunt autorizați să importe în cadrul contingentelor prevăzute în partea L din anexa I la Regulamentul (CE) nr. 2535/2001, astfel cum a fost completată de articolul 1 litera (c) din prezentul regulament, până la 31 octombrie 2014.
Articolul 4
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 aprilie 2014.

Labels: 3
17
18